31995R1518
L 147/55
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1518/95 НА КОМИСИЯТА
от 29 юни 1995 година
за определяне на подробни правила за прилагането на Регламенти (ЕИО) № 1418/76 и (ЕИО) № 1766/92 по отношение на режима за внос и износ на преработени продукти от зърнени култури и ориз и за изменение на Регламент (ЕИО) № 1162/95 за определяне на специални подробни правила за прилагането на режима на вносни и износни лицензии в сектора на зърнените култури и ориза
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1766/92 на Съвета от 30 юни 1992 г. относно общата организация на пазара на зърнени култури (1), последно изменен с Акта за присъединяване на Австрия, Финландия и Швеция и с Регламент (ЕО) № 3290/94 (2), и по-специално член 10, параграф 4, член 11, параграф 4, член 13, параграф 11 и член 16, параграф 2 от него,
като взе предвид Регламент (ЕИО) № 1418/76 на Съвета от 21 юни 1976 г. относно общата организация на пазара на ориз (3), последно изменен с Акта за присъединяване на Австрия, Финландия и Швеция и с Регламент (ЕО) № 3290/94, и по-специално член 12, параграф 4, член 13, параграф 4, член 14, параграф 16 и член 17, параграф 11 от него,
като има предвид, че прилагането на Споразумението за селското стопанство, подписано като част от Уругвайския кръг, изисква големи изменения на режима на внос и износ и като има предвид, че следва да бъдат определени правила за прилагане на режима на вносни мита и възстановявания, приложими в търговията с трети страни с преработени продукти от зърнени култури и ориз, с изключение на комбинираните фуражи, за които са определени специални правила;
като има предвид, че възстановяването следва да има за цел да покрива разликата между цените на продуктите на територията на Общността и цените на световния пазар; като има предвид, че за тази цел следва да бъдат определени критерии за определяне на възстановяването, по-специално като се отчитат цените на основните продукти във и извън Общността, както и възможностите и условията за продажба на преработени продукти на световния пазар;
като има предвид, че Регламент (ЕИО) № 1620/93 на Комисията (4) следва да бъде отменен на 1 юли 1995 г. и като има предвид, че в резултат на това настоящият регламент следва да включи неговите текстове, като ги адаптира към сегашните условия на пазара и към прилагането на споразуменията, сключени в рамките на Уругвайския кръг от многостранните търговски преговори;
като има предвид, че предвидените в настоящия регламент мерки са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
1. По смисъла на настоящия регламент „преработени продукти“ означава продуктите или групите продукти, изброени:
а)
в приложение А към Регламент (ЕИО) № 1766/92, с изключение на продуктите, попадащи под код по КН ex 2309;
б)
в член 1, параграф 1, буква в) от Регламент (ЕИО) № 1418/76.
2. По смисъла на настоящия регламент „основни продукти“ означава зърнените култури, изброени в член 1, букви а) и б) от Регламент (ЕИО) № 1766/92, както и натрошен ориз.
ДЯЛ I
Възстановявания
Член 2
1. Възстановяването, което може да се предоставя за преработени продукти, се определя, като се отчитат по-специално:
а)
развитието на цените на основните продукти на територията на Общността, съпоставени с цените на световния пазар;
б)
количествата основни продукти, необходими за производството на въпросния продукт, и когато е приложимо - тяхната взаимозаменяемост;
в)
евентуалното натрупване на възстановявания за различни продукти, получени от един и същ процес на преработване и от един и същ основен продукт;
г)
възможностите и условията за продажба на преработените продукти на световния пазар.
2. Възстановяванията се определят най-малко веднъж месечно.
Член 3
1. Възстановяването се коригира в съответствие с член 12 от Регламент (ЕО) № 1162/95 на Комисията (5). Корекцията се извършва чрез увеличаване или намаляване на възстановяването със сумата, получена в резултат на всяка от корекциите, посочени в член 12, параграфи 1 и 2 от Регламент (ЕО) № 1162/95, на тон основен продукт, умножено с коефициента от колона 4 от приложение I срещу съответния преработен продукт.
2. За целите на член 13, параграф 8 от Регламент (ЕИО) № 1766/92 сумата нула не се счита за възстановавяне и следователно корекцията по член 12, параграф 3 от Регламент (ЕО) № 1162/95 не се прилага.
Член 4
1. Държавите-членки информират Комисията всеки ден до 15,00 ч (Брюкселско време) за количествата, за които са подадени заявления за лицензии.
2. За непосочени в член 7, параграф 3 от Регламент (ЕО) № 1162/95 преработени продукти от зърнени култури и ориз държавите-членки информират Комисията до сряда всяка седмица по отношение на предшестващата седмица, за всеки код на продукт, както е определен в приложението към Регламент (ЕИО) № 3846/87 на Комисията (6), за количествата, за които са били издадени лицензии, с разбивка по изнесени продукти с възстановяване и изнесени продукти без възстановяване.
ДЯЛ II
Клауза при недостиг
Общи разпоредби
Член 5
1. Когато за един или повече продукти са изпълнени условията, посочени в член 16 от Регламент (ЕИО) № 1766/92 и в член 17 от Регламент (ЕИО) № 1418/76, Комисията може да вземе следните мерки:
а)
прилагане на експортна такса; тази такса се определя от Комисията веднъж седмично; тя може да варира в зависимост от местоназначението;
б)
пълно или частично спиране на издаването на износни лицензии;
в)
пълно или частично отхвърляне на висящи заявления за износни лицензии.
2. Експортната такса, посочена в параграф 1, буква а), е таксата, прилагана в деня, в който са изпълнени митническите формалности.
Въпреки това по искане на заявителя, подадено едновременно със заявлението за лицензия, експортната такса, която е приложима в деня на подаване на заявлението за лицензия, се прилага за операция по износ, която ще се извърши в срока на валидност на лицензията.
3. Комисията уведомява държавите-членки за своето решение и го публикува.
Член 6
Методите, използвани за определяне на съдържанието на пепел, съдържанието на мазнини и на скорбяла, процеса на денатуриране и други методи за анализ, необходими за изпълнението на настоящия регламент по отношение на режима за внос и износ, се определят при необходимост в съответствие с процедурата по член 23 от Регламент (ЕИО) № 1766/92 и член 27 от Регламент (ЕИО) № 1418/76.
Член 7
В член 7, параграф 3 от Регламент (ЕО) № 1162/95 код по КН 1104 22 99 се добавя след код по КН 1104 21 50.
Член 8
Регламент (ЕИО) № 1620/93 се отменя от 1 юли 1995 г. Въпреки това той остава приложим за износни лицензии, издадени преди 1 юли 1995 г.
Член 9
Настоящият регламент влиза в сила в деня на публикуването му в Официален вестник на Европейските общности.
Той се прилага за износни лицензии, които се издават от 1 юли 1995 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 юни 1995 година.